Diari Oficial de la Generalitat Valenciana


Sumari del DOGV 9400, del 08-08-2022 (2022/7432)

Informació pública de la sol·licitud de modificació substancial amb avaluació d'impacte ambiental de l'autorització ambiental integrada del complex industrial de BP Oil España, SAU, expedient 98/22 IPPC.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9400

Data del DOGV
:   08-08-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/7432


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la sol·licitud de modificació substancial amb avaluació d'impacte ambiental de l'autorització ambiental integrada del complex industrial de BP Oil España, SAU, expedient 98/22 IPPC. [2022/7432]  
De conformitat amb el que s'estableix en l'article 30 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats en la Comunitat Valenciana, i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 98/22 IPPC, seguit a instàncies de BP Oil España, SAU, amb NIF H81480493 i domicili al polígon industrial el Serrallo, s/n, de Castelló de la Plana, que té com a objecte l'atorgament de la modificació substancial de l'autorització ambiental integrada d'una indústria de refinament de cru de petroli, situada al polígon industrial el Serrallo, s/n, de Castelló de la Plana.  
  
  
Peticionari: de BP Oil España, SAU.  
Emplaçament: polígon industrial el Serrallo, s/n, de Castelló de la Plana.  
Projecte: projecte de modificació substancial de l'autorització ambiental integrada 035/AAI/CV. La modificació consisteix en el «Increment de coprocés (435.000 t/a) de matèries primeres grasses d'origen residual».  
El que es posa en coneixement general perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar-se per les corporacions i persones interessades, les al·legacions que estimen convenients.  
Durant aquest termini, les persones interessades podran examinar la documentació relativa al citat expedient en el portal web Expedients en tràmit d'informació pública (art. 30 de la Llei 6/2014), situat dins de l'apartat de Control Integrat de la Contaminació de l'Àrea de Qualitat Ambiental de la Generalitat Valenciana, i l'enllaç del qual és el següent:  
http://www.agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014  
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual podrà consultar-se en la web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 29 de juliol de 2022.- El director general de Qualitat i Educació Ambiental: Joan Piquer Huerga.